27/03/2017 | Administración LocalMunicipal
Noia
Secretaría
Anuncio da convocatoria e bases de selección para para prover transitoriamente un posto de traballo de ordenanza de ensino para o Colexio Público C. E. I. P. Felipe de Castro.

ANUNCIO DA CONVOCATORIA E BASES DE SELECCIÓN PARA PARA PROVER TRANSITORIAMENTE UN POSTO DE TRABALLO DE ORDENANZA DE ENSINO PARA O COLEXIO PÚBLICO C. E. I. P. FELIPE DE CASTRO. Por resolución da concelleira delegada número 491/2017, do 22 de marzo, aprobouse a convocatoria e as bases que rexen o proceso de selección para prover transitoriamente un posto de traballo de ordenanza de ensino para o colexio público C. E. I. P Felipe de Castro. O texto íntegro das bases aprobadas insírese a continuación: PROPOSTA DE BASES QUE REXERÁN A CONVOCATORIA E O PROCEDEMENTO DE SELECCIÓN, MEDIANTE O SISTEMA DE OPOSICIÓN LIBRE, DE PERSOAL LABORAL INTERINO PARA PROVER TRANSITORIAMENTE UN POSTO DE TRABALLO DE ORDENANZA DE ENSINO PARA O COLEXIO PÚBLICO C. E. I. P. FELIPE DE CASTRO.1. OBXECTO.1.1. É obxecto das presentes bases a regulación do procedemento de selección de persoal laboral interino para prover transitoriamente un posto de traballo de ordenanza de ensino no Colexio Público C. E. I. P. Felipe de Castro, mediante o sistema de oposición libre, co obxecto de ocupar temporalmente o posto ata a súa cobertura definitiva mediante o procedemento de selección regulamentariamente establecido.1.2. O procedemento regulado nestas bases rexerase pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, a Lei 7 Lei 7/1985, de 2 de abril, reguladora das bases de réxime local (LBRL), o Real Decreto Lexislativo 781/1986, de 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, de 26 de decembro, de incompatibilidades do persoal ao servizo das Administracións Públicas, a normativa autonómica de aplicación constituída pola Lei 2/2015, de 29 de abril, do empregado público de Galicia, Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, de 22 de xullo, de Administración Local de Galicia, a normativa laboral constituída polo Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada, e, supletoriamente, polo Real 364/1995, de 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado, e demais lexislación concordante e de aplicación.2. DURACIÓN DO CONTRATO 2.1. A duración do contrato de traballo do persoal laboral temporal interino para ocupar transitoriamente o posto de traballo de ordenanza de ensino estenderase ata a súa cobertura definitiva.2.2. O contrato de traballo que se formalizará coa persoa seleccionada será de duración determinada, a tempo completo, baixo a modalidade de interinidade.2.3. Terminada a situación de interinidade do posto mediante o correspondente procedemento de selección para a súa cobertura definitiva, a persoa contratada en réxime de interinidade para ocupar temporalmente o mesmo será cesada.3. NÚMERO E CARACTERÍSTICAS DO POSTO DE TRABALLO A PROVER. O posto de traballo obxecto do procedemento de selección ten as seguintes características: a) Número: un (1). b) Escala: administración xeral. c) Subescala: subalterno. d) Grupo: V e) Clase: reservado a persoal laboral. f) Funcións: tarefas de ordenanza de ensino establecidas na relación de postos de traballo do persoal laboral deste Concello aprobadas polo Pleno en sesión realizada o 15 de abril de 2003 (BOP nº 33, 11 de febreiro de 2005). 4. REQUISITOS DAS E DOS ASPIRANTES. Para ser admitido no procedemento que se regula nestas bases, os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: A) Ter cumpridos os dezaseis (16) anos de idade e non ter acadado a idade de xubilación forzosa. B) Ser español/a ou nacional dun Estado membro da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa de aplicación a libre circulación de traballadoras e traballadores nos termos establecidos na normativa vixente. C) Estar en posesión, ou en condición de obter, o título de certificado de escolaridade ou equivalente. No caso de titulacións obtidas no estranxeiro deberán posuír o documento que acredite fidedignamente a súa homologación. D) Non haber sido condenado por sentencia firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. A tal efecto, deberá acreditarse esta circunstancia mediante a presentación dunha certificación negativa do Rexistro Central de delincuentes sexuais. E) Posuír a capacidade funcional para o desempeño das tarefas atribuídas ao posto de traballo. F) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. F) Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. G) Estar en posesión do certificado de lingua galega 2 (CELGA 2) ou equivalente. No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 11.5. PRESENTACIÓN DE INSTANCIAS E DOCUMENTACIÓN.5.1. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao Alcalde ou Concelleira/o delegada/o de persoal do Concello de Noia e presentaranse, debidamente cubertas, e presentaranse no prazo máximo de dez (10) días naturais contados a partir do día seguinte ao de publicación do anuncio da convocatoria no Boletín Oficial da Provincia da Coruña, nalgunha das seguintes formas: - No Rexistro Xeral do Concello de Noia, situado na planta baixa do número 2 da rúa Rosalía de Castro, 15200, Noia, A Coruña. - Nas oficinas de correos, na forma que se estableza regulamentariamente. - Nas representacións diplomáticas ou oficinas consulares de España no estranxeiro. - Por calquera outro medio que establezan as disposicións vixentes sempre que quede validamente acreditada a autenticidade da documentación que se presente.5.2. As instancias deberán axustarse ao modelo oficial que figura como Anexo I das presentes bases e estará a disposición dos interesados no Rexistro Xeral do Concello de Noia e incluirá a manifestación de que se reúnen todos e cada un dos requisitos enumerados nas presentes bases.5.3. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade, pasaporte, NIE ou documento válido equivalente no seu caso. b) Certificación de aptitude do Celga 2 ou do curso de aptitude equivalente ou ben a validación correspondente.5.5. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas.6. ADMISIÓN DE ASPIRANTES.6.1. Finalizado o prazo de presentación das solicitudes, o Alcalde ou a/o concelleira/o delegada/o do Concello de Noia, ditará resolución aprobando a lista provisoria de admitidos e excluídos, con especificación de apelidos e nome, DNI e, de ser o caso, dos motivos de exclusión.6.2. Esta resolución publicarase no Taboleiro de anuncios do Concello de Noia e no taboleiro de anuncios da sede electrónica da páxina web municipal.6.3. Os aspirantes omitidos ou excluídos disporán dun prazo de cinco (5) días naturais, contados a partir do día seguinte ao da publicación da devandita resolución no taboleiro de anuncios da sede electrónica da páxina web municipal, para emendar os erros ou os defectos que motivaron a súa omisión ou exclusión.6.4. Transcorrido o prazo de emenda, o órgano convocante ditará nova resolución aprobando a lista definitiva de admitidos e excluídos no proceso selectivo e fixando o lugar, data e hora de realización da primeira proba da fase de oposición, a orde de actuación dos aspirantes, de ser o caso, e a composición do Tribunal de selección. Desde a finalización desta proba ata o comezo da seguinte, correspondente á realización da proba de coñecemento da lingua galega para os aspirantes que non acrediten estar en posesión do Celga 2 ou equivalente, sinalada na base 11, deberá transcorrer un prazo mínimo de 48 horas.6.5. De non existir aspirantes excluídos na lista provisoria, o Alcalde ou a/o concelleira/o delegada/o de persoal, poderá elevar a definitiva a lista provisoria na mesma resolución de aprobación, incluído tamén os datos sinalados no apartado anterior.6.6. A resolución pola que se aproba a lista definitiva publicarase no Taboleiro de anuncios do Concello de Noia e no taboleiro de anuncios da sede electrónica da páxina web municipal.6.7. A publicación dos sucesivos anuncios para a celebración das restantes probas, así como a lista dos aspirantes aprobados en cada exercicio e de chamamentos aos aspirantes, de selo caso, efectuarase no Taboleiro de anuncios do Concello de Noia e no taboleiro de anuncios da sede electrónica da páxina web municipal.7. NOMEAMENTO E COMPOSICIÓN DO TRIBUNAL CUALIFICADOR.7.1. O tribunal encargado da cualificación das probas e da supervisión do proceso será nomeado polo Alcalde ou a/o Concelleira/o delegada/o, conforme ao estipulado nos artigos 60 do EBEP, 59 da Lei 9/2015, de 29 de abril, do emprego público de Galicia, e demais lexislación de aplicación, e a súa composición farase pública consonte co establecido na base anterior. Estará composto polos seguintes membros e os seus correspondentes suplentes: - Presidente (titular e suplente): persoal laboral fixo ou funcionario de carreira pertencente a un corpo, escala ou subescala para ingreso, ou a un grupo ou categoría profesional no caso de persoal laboral, no que se requira titulación igual ou superior á esixida neste procedemento. - Secretario (titular e suplente): persoal laboral fixo ou funcionario de carreira do Concello de Noiạ pertencente a un corpo, escala ou subescala para ingreso, ou a un grupo ou categoría profesional no caso de persoal laboral, no que se requira titulación igual ou superior á esixida neste procedemento. O secretario actuará como vogal do tribunal con voz e voto. - Vogais (titular e suplente): tres empregados públicos con contrato laboral fixo ou funcionarios de carreira pertencentes a un corpo, escala ou subescala para ingreso, ou a un grupo ou categoría profesional no caso de persoal laboral, no que se requira titulación igual ou superior á esixida neste procedemento 7.2. No nomeamento dos membros do Tribunal deberanse respectar as seguintes regras: a) O órgano de selección será colexiado e a súa composición deberá axustarse aos principios de imparcialidade e profesionalidade dos seus membros, e tenderá, así mesmo, á paridade entre muller e home. b) O persoal de elección e de designación política, os funcionarios interinos e o persoal eventual non poderán formar parte do órgano de selección. c) As persoas que nos cinco anos anteriores á publicación da convocatoria realizaran tarefas de preparación de aspirantes a probas selectivas o colaborasen durante ese período con centros de preparación de opositores tampouco poderán formar parte do órgano de selección. d) A pertenza ao órgano de selección será sempre a título individual, non podendo ostentarse esta en representación ou por conta de ninguén.7.3. O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao Alcalde ou a/o Concelleira/o delegada/o a proposta do Tribunal.7.4. O Tribunal cualificador tamén poderá propoñer a designación de persoal colaborador, que será resolta por decreto da/o alcalde ou concelleira/a delegada/o competencias na materia, co obxecto de prestar auxilio ao mesmo no desenvolvemento das probas no suposto de que o número de aspirantes convocados así o requira.8. NORMAS DE FUNCIONAMENTO DO TRIBUNAL CUALIFICADOR.8.1. O Tribunal, que se reunirá en sesión non pública a efectos da súa constitución, non poderá constituírse nin actuar sen a asistencia de, polo menos, a metade dos seus membros, e, en todo caso, sen asistencia do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace do presidente.8.3. Os membros do Tribunal, así como os asesores especialistas designados, terán que absterse de intervir cando concorran algunha das causas previstas no artigo 23 da Lei 40/2015, de 1 de outubro, de Réxime Xurídico do Sector Público, ou se tivesen realizado tarefas de preparación de aspirantes a probas selectivas, ou houberan colaborado con centros de preparación de opositores, nos cinco anos anteriores á publicación da convocatoria do proceso que regulan estas bases. O presidente poderá solicitar dos membros do Tribunal e dos asesores especialistas declaración expresa de non atoparse incursos nas circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran as circunstancias previstas na presente base conforme ao precepto citado no parágrafo anterior.8.4. Por resolución do Alcalde ou a/o Concelleira/o delegada/o nomearanse aos novos membros do Tribunal que substituirán ás persoas que perdesen tal condición por algunha das causas mencionadas anteriormente. Esta resolución farase pública no Taboleiro de anuncios da Casa do Concello e no taboleiro de anuncios da sede electrónica da páxina web municipal.8.5. En ningún caso o tribunal poderá aprobar, nin declarar, que teñan superado as probas selectivas, un número superior de aspirantes ao de prazas convocadas. Calquera proposta de aprobados que contraveña o establecido nesta norma será nula de pleno dereito.8.6. Os membros do Tribunal, así como, aqueles asesores especialistas ou colaboradores que se nomeen, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo. Non obstante, no caso de que os membros do tribunal sexan traballadores municipais, unicamente percibirán as dietas, en tanto as reunións se realicen fora da xornada laboral.8.7. Os acordos adoptados polo tribunal cualificador poderán ser obxecto de recurso de alzada ante a/o conselleira/o competente na materia termos previstos nos artigos 121 e 122 da Lei 39/2015, de 1 de outubro, do Procedemento Administrativo Común das Administracións Públicas.9. FASE DE OPOSICIÓN.9.1. A fase de oposición será a primeira obxecto de valoración.9.2. Terá carácter eliminatorio e consistirá na contestación por escrito, nun período máximo de trinta minutos (30´), dun cuestionario de vinte (20) preguntas tipo test, propostas polo Tribunal, que versarán sobre os temas relacionados no Anexo III destas bases. Incluiranse ademais cinco (5) preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fará público no Taboleiro de anuncios da Casa do Concello e no taboleiro de anuncios da sede electrónica da páxina web municipal 9.3. Cada opositor poderá obter copia do exercicio realizado ao seu remate.9.4. Este exercicio cualificarase de 0 a 10 puntos, sendo necesario obter un mínimo de 5 puntos para superalo. Cada resposta contestada correctamente valorarase con 0,50 puntos. Para iso terase en conta que por cada resposta incorrecta descontarase unha correcta, é dicir, cada resposta errada restará 0,50 puntos. As respostas en branco non penalizarán.9.5. Os aspirantes que non acaden a puntuación mínima quedarán excluídos do procedemento.10. DESENVOLVEMENTO DAS PROBAS DA FASE DE OPOSICIÓN.10.1. As probas realizaranse a porta pechada sen outra asistencia que a dos aspirantes, membros do tribunal e os colaboradores e especialistas designados.10.2. Os aspirantes serán convocados para cada exercicio en chamamento único e nos que non poidan celebrarse conxuntamente a orde de actuación dos aspirantes iniciarase por aqueles cuxo primeiro apelido empece pola letra “K”, seguindo o resultado do sorteo feito público por Resolución do 20 de xaneiro de 2017 do Conselleiro de Facenda, publicado no Diario Oficial de Galicia, número 20, do 30 de xaneiro de 2017. No suposto de que non exista aspirante ningún co primeiro apelido que comece pola letra “K” pasarase á letra “L” e así sucesivamente.10.3. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados.10.4. Os aspirantes deberán acreditar a súa personalidade coa exhibición do documento nacional de identidade, pasaporte ou documento válido equivalente no seu caso.10.5. O Tribunal poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de condución ou pasaporte.10.6. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto na presentes bases a normativa recollida na base 1.11.- Proba de coñecemento da lingua galega: 11.1. Para o caso de non acreditar estar en posesión do certificado de lingua galega 2 (Celga 2) ou equivalente, os participantes deberán superar unha proba de coñecemento da lingua galega dirixida á comprobación, por parte do tribunal, de que comprenden, falan e escriben o galego, cualificándose esta proba de apto ou non apto.11.2. Este exercicio realizarase unha vez transcorrido un prazo mínimo de 48 horas desde a celebración da fase de oposición, e unha vez publicada a lista dos candidatos que superaron dita proba, de forma que os aspirantes que se atopen nas circunstancias do apartado anterior serán chamados para a realización desta proba na forma sinalada na base 6.7. 11.3. Esta proba constará de dez (10) preguntas, que consistirán na contestación a un cuestionario tipo test con catro respostas alternativas das que só unha será a correcta.11.4. Para a realización desta proba disporase dun tempo máximo de quince (15´) minutos.11.5. A cualificación será de Apto ou Non apto. Para obter a cualificación de apto será preciso contestar correctamente a un mínimo de cinco preguntas.11.6. A proba terá carácter eliminatorio, de forma que as persoas aspirantes que non a superen quedarán excluídos do proceso.11.7. Esta proba realizarase aos aspirantes, respecto dos cales sexa necesario, no lugar, data e día que se fixe na forma sinalada na antedita base 6.7. 12. PUNTUACIÓN FINAL DOS ASPIRANTES.12.1. A puntuación final dos aspirantes virá determinada pola da puntuación outorgada na fase de oposición, sempre que a acadada non sexa inferior a cinco (5) puntos.12.2. Unha vez calculada a puntuación final de cada aspirante, o Tribunal elaborará unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas e que constituirán a proposta de contratación que se formulará ao órgano competente. Asemade o tribunal elaborará, tamén por orde decrecente de puntuación, unha lista de reserva na que figurarán aqueles aspirantes que, aínda tendo superado o proceso selectivo, non resulten aprobados por obter unha puntuación de ordinal inferior ao número de prazas convocadas, para os supostos de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión. Na mesma relación proporase a formación dunha bolsa de traballo nos termos que se sinalan na base 15.12.3. No suposto de empate nas puntuacións de dous ou máis aspirantes acudirase por orde aos seguintes criterios ata que se resolva: · O empate resolverase pola orde alfabética do primeiro apelido, e de ser igual, polo segundo, a partir da letra resultante no sorteo a que se refire a base 10.2. · De persistir o empate dirimirase por sorteo entre os implicados.13. LISTAXE DE PERSOAS APROBADAS E PROPOSTA DE CONTRATACIÓN.13.1. O Tribunal publicará no Taboleiro de anuncios da Casa do Concello e no taboleiro de anuncios da sede electrónica da páxina web municipal a listaxe das puntuacións totais obtidas, por orde de puntuación acadadas e elevará ao órgano competente a proposta de contratación a favor da persoa aspirante que obtivera a mellor puntuación, precisándose que o número de aprobados non poderán superar o número de prazas convocadas.14. PRESENTACIÓN DE DOCUMENTACIÓN E FORMALIZACIÓN DO CONTRATO.14.1. Cumprido o requisito anterior o órgano competente procederá, mediante resolución, a acordar a contratación da persoa proposta, facéndose público este tamén no Taboleiro de anuncios da Casa do Concello e no taboleiro de anuncios da sede electrónica da páxina web municipal. Na mesma resolución aprobarase a formación da lista de reserva e da bolsa de traballo.14.2. No prazo de cinco (5) días naturais contados a partir do día seguinte á publicación indicada no apartado anterior, a persoa proposta para a formalización do contrato deberá presentar a seguinte documentación, orixinal ou compulsada: a) Título de certificado de escolaridade ou equivalente. Deberase presentar orixinal ou copia compulsada do título correspondente ou certificación académica que acredite ter realizado todos os estudos para a obtención do mesmo ou, de ser o caso, documento que acredite fidedignamente a posesión do correspondente título académico. b) Certificación negativa do Rexistro Central de delincuentes sexuais c) Declaración responsable, asinada polo aspirante, de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e de non ter sido condenado por delito doloso, nin encontrarse en inhabilitación absoluta ou especial para empregos ou cargos públicos por resolución xudicial firme, para o acceso ao corpo ou á escala de funcionario, segundo o modelo que se insire nestas bases como Anexo II. d) No caso de ser nacional doutro Estado, declaración responsable, asinada polo aspirante, de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. e) Certificación médica actualizada na que se faga constar expresamente que o aspirante posúe a capacidade funcional para o desempeño das tarefas propias do posto de traballo ao que concorre. Esta certificación non poderá ter unha antigüidade superior aos tres meses anteriores ao día de remate do prazo de presentación de instancias.14.3. O aspirante proposto para a formalización do contrato deberá formalizar o contrato no prazo de tres (3) días naturais a contar desde o seguinte ao da presentación da documentación anterior no Rexistro de documentos do Concello.14.4. Se a persoa coa puntuación máis alta no proceso, dentro do prazo indicado, agás supostos de forza maior debidamente acreditados, non presenta a documentación ou da análise da mesma extráese que carece dalgún dos requisitos sinalados na base 4, non poderá ser nomeada funcionaria interina e quedarán anuladas as súas actuacións, sen prexuízo da responsabilidade en que incorrese por falsidade na solicitude inicial. Neste suposto procederase do mesmo xeito coa seguinte persoa coa maior puntuación.15. FORMACIÓN DA BOLSA DE EMPREGO.15.1. Para os efectos da provisión de postos de traballo con carácter interino, en réxime de dereito laboral, nos que se esixan os mesmos requisitos e se valoren os mesmos coñecementos que nas presentes bases, formarase unha bolsa de emprego con todos os aspirantes que superasen a oposición, relacionados por orde decrecente de puntuación segundo a listaxe confeccionada polo Tribunal cualificador á que se refire a base 13. Sendo así, os que resulten contratados na convocatoria que regulan estas bases, unha vez rematado a prestación de servizos, pasarán a formar parte desta bolsa na orde que lle corresponda pola súa puntuación.15.2. No suposto de producirse a necesidade de prover un ou varios postos de traballo, coas características sinaladas no apartado anterior, notificaráselle ás persoas incluídas na listaxe coas maiores puntuacións que nese momento non estean prestando servizos para o Concello de Noia como ordenanza do grupo V para os efectos de que, nun prazo fixado polo órgano competente en función da urxencia na provisión do posto, se incorpore a este. Transcorrido o prazo outorgado sen que se incorpore ou no suposto de manifestar por escrito que non está interesado en cubrir o posto, será excluído da bolsa de emprego. Xunto coa notificación requirirase aos interesados para que presenten a documentación establecida na base 13 a fin de acreditar os requisitos enumerados na base 4, quedando, no suposto de non achegala, excluídos da bolsa de emprego.15.3. En todo caso, a duración da bolsa de emprego regulada nas presentes bases estará vixente durante un período de tres anos a contar desde o día seguinte ao da publicación da aprobación da súa formación no Taboleiro de anuncios da sede electrónica da web municipal, e condicionada a súa utilización ao que resulte de aplicación nas bases de execución do orzamento e na lexislación estatal en canto a contratación de persoal laboral temporal.16. NORMA FINAL. Estas bases, a convocatoria do procedemento que regulan e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei procedemento administrativo común das Administracións Públicas e na Lei da xurisdición contencioso-administrativa. ANEXO I. MODELO DE INSTANCIA PARA PARTICIPAR NO PROCEDEMENTO DE SELECCIÓN, MEDIANTE O SISTEMA DE OPOSICIÓN LIBRE, DE PERSOAL LABORAL TEMPORAL INTERINO PARA PROVER TRANSITORIAMENTE UN POSTO DE TRABALLO DE ORDENANZA DE ENSINO PARA O COLEXIO PÚBLICO C. E. I. P. FELIPE DE CASTRO. Tendo coñecemento da convocatoria publicada no Boletín Oficial da Provincia número. de data. /. /., para prover transitoriamente, como persoal laboral, mediante contrato de traballo temporal en réxime de interinidade, un posto de traballo de ordenanza de ensino para o colexio público C. E. I. P. Felipe de Castro, mediante o sistema de oposición libre, 1°) SOLICITO tomar parte no devandito procedemento selectivo.2°) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria.3°) ACHEGO orixinal ou copia compulsada dos seguintes documentos:  Documento nacional de identidade ou pasaporte.  Certificación de aptitude do Celga 2 ou do curso de aptitude equivalente ou ben a validación correspondente. Lugar, data e sinatura. SR. ALCALDE DO CONCELLO DE NOIA ANEXO II. MODELO DE DECLARACION RESPONSABLE Á QUE SE REFIRE A BASE 5.3. DAS QUE REXEN O PROCEDEMENTO DE SELECCIÓN, MEDIANTE O SISTEMA DE OPOSICIÓN LIBRE, DE PERSOAL LABORAL TEMPORAL INTERINO PARA PROVER TRANSITORIAMENTE UN POSTO DE TRABALLO DE ORDENANZA DE ENSINO PARA O COLEXIO PÚBLICO C. E. I. P. FELIPE DE CASTRO. DONA/DON ……………………………………………………………………………………………………., con documento nacional de identidade número …………………………, e enderezo en …………………………………….……………………………………………………………………………………………………………………………………. DECLARO BAIXO A MIÑA RESPONSABILIDADE: Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e non ter sido condenada/o por delito doloso, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. Lugar, data e sinatura A/O declarante. ………………………………………… ANEXO III. TEMARIO PARTE XERAL Tema 1.- A Constitución española de 1978. Título preliminar. Título I: dos dereitos e deberes fundamentais. Capítulo I: dos españois e os estranxeiros. Capítulo II: dereitos e liberdades. Capítulo III: dos principios reitores da política social e económica. Capítulo IV: das garantías das liberdades e dereitos fundamentais. Capítulo V: da suspensión dos dereitos e liberdades. Título II: da Corona. Capítulo I: das cámaras. Tema 2. O Estatuto de Autonomía para Galicia (Lei orgánica 1/1981, de 6 de abril). Título preliminar. Título I: do poder galego. Capítulo I: do Parlamento. Capítulo II: da Xunta e do seu Presidente. Capítulo III: da Administración de xustiza en Galicia. Tema 3.- Lei 3/1983, de 15 de xuño, de normalización lingüística. Título I: dos dereitos lingüísticos en Galicia. Título II: do uso oficial do galego. Tema 4.- Texto refundido da Lei do Estatuto Básico do Empregado Público. Título II: persoal ao servizo das Administracións Públicas. Clases de persoal. Persoal directivo. Título III: dereitos e deberes. Código de conduta dos empregados públicos. PARTE ESPECÍFICA Tema 5.- O Municipio: concepto e elementos. O termo municipal. A poboación municipal. O padrón de habitantes. A organización municipal. Órganos necesarios: o alcalde, tenentes de alcalde, o pleno e a xunta de goberno local. Órganos complementarios: comisións informativas e outros. Réxime de delegación de competencias. Tema 6.- O acto administrativo: concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos. Os recursos administrativos: concepto e clases. Materia obxecto de recurso, lexitimación e órgano competente. Nulidade de pleno dereito e anulabilidade dos actos administrativos. Termos e prazos. Tema 7.- Notificación dos actos e resolucións. Requisitos das notificacións. Práctica das notificacións. Práctica das notificacións en papel. Práctica das notificacións por medios electrónicos. Notificación infrutuosa. Tipos de envíos postais: regulamentación, envíos postais, servizos postais, servizo postal universal, e sistema de pago dos servizos postais. Tema 8.- A atención ao cidadán. Dereitos das persoas nas súas relacións coas Administracións Públicas. Dereito e obriga de relacionarse obrigatoriamente coas Administracións Públicas. Rexistros. Arquivo de documentos. Lingua dos procedementos. Tema 9.- Vixilancia e control das persoas que accedan ás dependencias administrativas. Reunións: preparación locais. Funcións do ordenanza de ensino no Concello de Noia. Tema 10.- Traballo con máquinas de reprografía. Traballos con máquina destrutora, guillotina ou cizalla, grampadora, taladro. O papel na oficina: definición e utilidade, tipos de papel, formatos de papel. Noia, 22 de marzo de 2017 A concelleira delegada de persoal María Luisa Villar Ageitos